હનુમાનજીએ રામચંદ્રજીને ખબર આપ્‍યા કે સીતાજી તો રાવણના સંકજામાં લંકાના મજબૂત ગઢમાં છે. સીતાજીના મસ્તકનો મણિ તથા વીંટી હનુમાનજી પાસેથી મેળવીને રામચંદ્રજી ખૂબ આનંદ પામ્યા, અને હનુમાન, સુગ્રીવ વગેરે પવિત્ર વાનરો સાથે પદ્મ વાનર સૈન્યને સાથે લઈને રામચંદ્રજી દક્ષિ‍ણ ભારતના સમુદ્ર-કિનારે ગયા. અહીં તેમણે પડાવ નાખ્યો, અને સીતાજીને સહી-સલામત કેવી રીતે પ્રાપ્‍ત કરવાં, તે અંગે વિચારણા કરવા લાગ્યા.